19. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 817 της 14/23 Νοεμ. 1975 (ΦΕΚ Α΄ 265) Περί ιδρύσεως τακτικής έδρας παρά τη Πολυτεχνική Σχολή του Πανεπιστημίου Πατρών. Άρθρον μόνον.-1.Ιδρύεται παρά τη Πολυτεχνική Σχολή του Πανεπιστημίου Πατρών Β΄ τακτική έδρα Θεωρητικής Ηλεκτροτεχνίας και Παραγωγής, του αυτού περιεχομένου προς την ήδη υφισταμένην ομοίαν, μετονομαζομένην εις "Α΄ τακτική έδρα Θεωρητικής Ηλεκτροτεχνίας και Παραγωγής". 2.Η ως άνω ιδρυομένη έδρα διέπεται υπό της παρ. 3 του άρθρ. 2 της 3/5ης Σεπτ. 1974 Συντακτικής πράξεως "περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα". Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 